Države učesnice
**Olimpijske međuigre** (engl. ) su održane 1906. godine u Atini, u Grčkoj, povodom proslave 10-godišnjice prvih modernih Olimpijskih igara. Iako su u to vreme ove Igre bile održane prema protokolu i svim pravilima modernog olimpizma, do današnjeg dana Međunarodni olimpijski komitet ove Igre ne priznaje službeno kao ravnopravne ostalim Olimpijskim igrama, pa se i medalje osvojene na ovom takmičenju službeno ne računaju u tabelama osvajača olimpijskih medalja.

U takmičarskom programu se istakao Rej Juri iz SAD, koji je pobedom u dve discipline skokova bez zaleta (vis, dalj) nastavio dominaciju u tim sportovima s prethodna dva izdanja Igara. Još je zapažen bio nastup njegovog zemljaka Pola Pilgrema, koji je pobedio u trkama na 400 i 800 metara. Bili Šering iz Kanade je ozbiljno pristupio pripremama za maraton, pa se preselio u Grčku dva meseca pre Igara da se navikne na lokalne uslove. To mu je očigledno pomoglo, pa je pobedio iako nije spadao u krug favorita.

Nasleđe Olimpijskih međuigara
-----------------------------

Stadion Panatinaiko iz 1906.
Iako ove Igre službeno ne spadaju u red 'pravih' Olimpijskih igara, po mnogo čemu su one utrle put modernom olimpijskom pokretu. Prethodna izdanja Igara, i to ona u Parizu 1900. godine te Igara u St. Louisu 1904. godine nisu postigla željeni uspeh: zbog predugog trajanja od nekoliko meseci te zajedničke organizacije sa Svetskim izložbama donekle je bio smanjen interes i sportista i javnosti za Olimpijske igre. Međuigre u Atini su međutim po prvi put bile organizovane na način da su sva takmičenja održana u svega par nedelja, što je omogućilo dinamičniji program, veći interes publike i javnosti, što je olakšalo samu organizaciju. Takođe, svi sportisti su se pre takmičenja morali registrovati kod MOK-a.

Osim toga, na ovim Igrama se po prvi put organizovalo otvaranje igara kao poseban događaj koji je uključivao defile ekipa na stadionu pred publikom iza nacionalnih zastava. Slično je organizovano i zatvaranje Igara. Te su ceremonije od tada prisutne na svim Olimpijskim igrama.

Popis sportova
--------------

|  |  |  |
| --- | --- | --- |
| * Atletika
* Biciklizam
* Dizanje tegova
* Mačevanje
* Fudbal
* Gimnastika
* Rvanje
 |  | * Streljaštvo
* Skokovi u vodu
* Plivanje
* Potezanje konopa
* Tenis
* Veslanje
 |

Bilans osvojenih medalja
------------------------

Medalje osvojene na ovim Igrama se prema tumačenju MOK-a službeno ne računaju kao olimpijske medalje. 

|  |  |
| --- | --- |
| Olimpijske međuigre 1906 |  |
| **Plasman** | **Država** | Zlato | Srebro | Bronza | **Ukupno** |
| 1 |  Francuska | **15** | 9 | **16** | **40** |
| 2 |  Sjedinjene Države | 12 | 6 | 6 | 24 |
| 3 |  Grčka | 8 | **13** | 12 | 33 |
| 4 |  Ujedinjeno Kraljevstvo | 8 | 11 | 5 | 24 |
| 5 |  Italija | 7 | 6 | 3 | 16 |
| 6 |  Švicarska | 5 | 6 | 4 | 15 |
| 7 |  Njemačka | 4 | 6 | 5 | 15 |
| 8 |  Norveška | 4 | 2 | 1 | 7 |
| 9 |  Austrija | 3 | 3 | 3 | 9 |
| 10 |  Danska | 3 | 2 | 1 | 6 |
| 11 |  Švedska | 2 | 5 | 7 | 14 |
| 12 |  Mađarska | 2 | 5 | 3 | 10 |
| 13 |  Belgija | 2 | 1 | 3 | 6 |
| 14 |  Finska | 2 | 1 | 1 | 4 |
| 15 |  Kanada | 1 | 1 | 0 | 2 |
| 16 |  Nizozemska | 0 | 1 | 2 | 3 |
| 17 |  Osmansko Carstvo | 0 | 1 | 1 | 2 |
| 18 |  Mešoviti tim | 0 | 1 | 0 | 1 |
| 19 |  Australija | 0 | 0 | 3 | 3 |
| 20 |  Bohemija | 0 | 0 | 2 | 2 |
|  |  |  |  |  |  |
| Ukupno | 78 | 80 | 78 | 236 |

* Medalju za mešoviti tim osvojili su belgijski i grčki takmičari koji su u paru veslali u dvojcu na 1 milju. Srebrna i bronzana medalja koje su osvojili timovi gradova Smirne i Soluna upisane su u bilans Otomanske imperije jer su se tada oba grada nalazila na njenoj teritoriji.

Spoljašnje veze
---------------

* pdf Journal of Olympic History, Volume 10, December 2001/January 2002, *The 2nd International Olympic Games in Athens 1906*, by Karl Lennartz Arhivirano 2012-05-15 na Wayback Machine-u

***Olimpijske međuigre 1906*** na Wikimedijinoj ostavi